കുഴിയില് വീഴരുത്! അട്ടിക്കല് തമ്ബലക്കാട് റോഡ് തകര്ന്നു പൊന്കുന്നം:അട്ടിക്കല് തമ്ബലക്കാട് റോഡ് സഞ്ചാരയോഗ്യമല്ലാത്തവിധം തകര്ന്നു.സംസ്ഥാനപാതയായ പൊന്കുന്നം പാലാ റോഡില് അട്ടിക്കല് കവലയില്നിന്നു തുടങ്ങി തമ്ബക്കാട് വരെയെത്തുന്ന റോഡ് ചിറക്കടവ് കാഞ്ഞിരപ്പള്ളി പഞ്ചായത്തുകളിലൂടെയാണ് കടന്നുപോകുന്നത്. പ്രദേശവാസികള്ക്ക് പൊന്കുന്നം കാഞ്ഞിരപ്പള്ളി ഇളങ്ങുളം തുടങ്ങിയ സ്ഥലങ്ങളിലെത്താന് ഈ വഴിയാണ് ആശ്രയം. കിഴക്കന് മേഖലയില് നിന്ന് വരുന്നവര്ക്കും പാലാ ഭാഗത്ത് നിന്നെത്തുന്നവര്ക്കും തീര്ത്ഥാടനകേന്ദ്രമായ മാന്ത്ര പള്ളിയിലെത്താനുള്ള എളുപ്പമാര്ഗംകൂടിയാണ് അട്ടിക്കല് തമ്ബലക്കാട് റോഡ്. വലിയ കുഴികളും കിടങ്ങുകളും രൂപപ്പെട്ടതിനാല് വാഹനയാത്ര ദുഷ്ക്കരമായി. ശ്രദ്ധവേണം റോഡില് ഇപ്പോള് അപകടങ്ങളും പതിവാണ്. വെള്ളം നിറഞ്ഞുകിടക്കുന്നതിനാല് കുഴിയുടെ ആഴം അറിയാതെ ഇരുചക്രവാഹനങ്ങളടക്കം അപകടത്തില്പെടുന്നുണ്ട്. അപകടങ്ങളുടെ പശ്ചാത്തലത്തില് റോഡ് അടിയന്തിരമായി സഞ്ചാരയോഗ്യമാക്കണമെന്ന ആവശ്യം ശക്തമായി.